CELEX: 62016TN0275
Language: hr
Date: 2016-05-27 00:00:00
Title: Predmet T-275/16: Tužba podnesena 27. svibnja 2016. – Mubarak i drugi protiv Vijeća

25.7.2016   
            
            
               HR
            
            
               Službeni list Europske unije
            
            
               C 270/57
            
         Tužba podnesena 27. svibnja 2016. – Mubarak i drugi protiv Vijeća
   (Predmet T-275/16)
   (2016/C 270/64)
   Jezik postupka: engleski
   
      Stranke
   
   
      Tužitelji: Gamal Mohamed Hosni Elsayed Mubarak (Kairo, Egipat), Alaa Mohamed Hosni Elsayed Mubarak (Kairo), Heidy Mahmoud Magdy Hussein Rasekh (Kairo), Khadiga Mahmoud El Gammal (Kairo) (zastupnici: B. Kennelly i J. Pobjoy, barristers, te G. Martin i M. Rushton, solicitors)
   
      Tuženik: Vijeće Europske unije
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               poništi Odluku Vijeća (ZVSP) 2016/411 od 18. ožujka 2016. o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu (SL 2016 L 74, str. 40.), u dijelu u kojem se odnosi na tužitelje;
            
         
               —
            
            
               proglasi članak 1. stavak 1. Odluke Vijeća 2011/172/ZVSP od 21. ožujka 2011. o mjerama ograničavanja protiv određenih osoba, subjekata i tijela s obzirom na stanje u Egiptu (SL 2011 L 76, str. 63.) i članak 2. stavak 1. Uredbe Vijeća (EU) br. 270/2011 od 21. ožujka 2011. o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu (SL 2011 L 76, str. 4.) (SL, posebno izdanje na hrvatskom jeziku, poglavlje 18., svezak 6., str. 204.) neprimjenjivima u dijelu u kojem se odnose na tužitelja te kao posljedicu toga poništi Odluku (ZVSP) 2016/411, u dijelu u kojem se odnosi na tužitelje,
            
         
               —
            
            
               naloži Vijeću snošenje troškova tužiteljâ.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu šest tužbenih razloga.
   
               1.
            
            
               Prvi tužbeni razlog temelji se na tome da Vijeće nije utvrdilo odgovarajuću pravnu osnovu za donošenje članka 1. stavka 1. Odluke 2011/172/ZVSP (u nastavku: Odluka) i članka 2. stavka 1. Uredbe (EU) br. 270/2011 (u daljnjem tekstu: Uredba). Nema dokaza da je Vijeće provelo ikakvo preispitivanje pravne osnove članka 1. stavka 1. Odluke prilikom donošenja Odluke (ZVSP) 2016/411 (u daljnjem tekstu: pobijana odluka), bez obzira što za to postoji izričita obveza u članku 5. Odluke. Činjenica da je članak 1. stavak 1. mogao imati valjanu pravnu osnovu kad je 21. ožujka 2011. prvi put donesen, ne daje odredbi trajnu pravnu osnovu do 2016. ili kasnije.
            
         
               2.
            
            
               Drugi tužbeni razlog temelji se na tome da je Vijeće svojom pretpostavkom da su tijekom sudskog postupka u Egiptu poštovana temeljna ljudska prava povrijedilo prava tužiteljâ iz članka 6., u vezi s člancima 2. i 3. UEU-a i člancima 47. i 48. Povelje EU-a o temeljnim pravima.
            
         
               3.
            
            
               Treći tužbeni razlog temelji se na tome da je Vijeće počinilo očite pogreške u ocjeni time što je utvrdilo da je ispunjen kriterij za uvrštenje tužiteljâ naveden u članku 1. stavku 1. Odluke i članku 2. stavku 1. Uredbe.
            
         
               4.
            
            
               Četvrti tužbeni razlog prema kojem Vijeće nije pružilo valjano obrazloženje za ponovno uvrštenje tužiteljâ.
            
         
               5.
            
            
               Peti tužbeni razlog temelji se na tome da je Vijeće povrijedilo pravo obrane, pravo na dobru upravu i na djelotvorni pravni lijek koja su imali tužitelji. Posebno, Vijeće je propustilo pažljivo i nepristrano ispitati jesu li osnovani navodni razlozi, za koje je navedeno da opravdavaju ponovno uvrštenje, u odnosu na navode koje su tužitelji izložili prije ponovnog uvrštenja.
            
         
               6.
            
            
               Šesti tužbeni razlog temelji se na tome da je Vijeće povrijedilo temeljna prava tužiteljâ, a da pritom ne postoji opravdanje ni proporcionalnost, uključujući njihovo pravo na zaštitu vlasništva i ugled. Učinak Odluke Vijeća (ZVSP) 2016/411 u odnosu na tužitelje je dalekosežan, kako u odnosu na vlasništvo, tako i u odnosu na njihov ugled u svijetu. Vijeće nije dokazalo da je zamrzavanje imovine i gospodarskih izvora tužiteljâ povezano ili opravdano legitimnim ciljem, kao ni to da je proporcionalno takvom cilju.